ଅଧିକ ଘାତକ କି ଦ୍ୱିତୀୟ ଲହର? | Kanak News\nBy Tusar Samantaray On Apr 19, 2021 - 9:43 PM\nକନକ ବ୍ୟୁରୋଃ କରୋନାର ପ୍ରଥମ ଓ ଦ୍ୱିତୀୟ ଲହରି ଭିତରେ କଣ ରହିଛି ସମାନତା ଓ କଣ ରହିଛି ପ୍ରଭେଦ ତାର ଏକ ତୁଳନାତ୍ମକ ତଥ୍ୟ ରଖିଛନ୍ତି ଆଇସିଏମଆର ମହାନିର୍ଦ୍ଦେଶକ ବଲରାମ ଭାର୍ଗବ । ଭାର୍ଗବ ରଖିଥିବା ତଥ୍ୟ କରୋନାକୁ ନେଇ ଉଠୁଥିବା ଅନେକ ଗୁଡିଏ ପ୍ରଶ୍ନର ସମାଧାନ ବି ସାମନାକୁ ଆସିଛି ।\n-ଦ୍ୱିତୀୟ ଲହରୀରେ ଛୋଟ ପିଲା ଓ ଯୁବକଙ୍କୁ ଅଧିକ ଆକ୍ରାନ୍ତ ହେଉଥିବା ଚର୍ଚ୍ଚା ଠିକ ନୁହେଁ\n-ପ୍ରଥମ ଲହରି ଭଳି ଦ୍ୱିତୀୟ ଲହରରି ମଧ୍ୟ ୪୦ବର୍ଷରୁ ଅଧିକ ବୟସ୍କଙ୍କ ଅଧିକ ସଂକ୍ରମିତ ହେଉଛନ୍ତି\n-ଦ୍ୱିତୀୟ ଲହରିରେ ୭୦ ପ୍ରତିଶତରୁ ଅଧିକ ୪୦ବର୍ଷରୁ ଅଧିକ ବୟସ୍କ ସଂକ୍ରମିତ ହୋଇଛନ୍ତି\n୧୦ ହଜାରରୁ ଅଧିକ ସରକାରୀ ହସ୍ପିଟାଲରେ ଚିକିତ୍ସିତ କରୋନା ରୋଗୀଙ୍କ ତଥ୍ୟକୁ ଆଧାର କରି ଏଭଳି କିଛି ତଥ୍ୟ ରଖିଛନ୍ତି ଆଇସିଏମଆର ଡିଜି । କିନ୍ତୁ ପ୍ରଥମ ଲହରି ତୁଳନାରେ ଦ୍ୱିତୀୟ ଲହରିରେ ଅକ୍ସିଜେନ ଅଧିକ ଦରକାର ପଡୁଛି । ଅଧିକ ରୋଗୀ ବିନା ଲକ୍ଷଣରେ ପଜିଟିଭ ଆସୁଛନ୍ତି ।\nପ୍ରଥମ ଲହର ଏବଂ ଦ୍ୱିତୀୟ ଲହର ମଧ୍ୟରେ ବଡ ପାର୍ଥକ୍ୟଟି ହେଉଛି, ୦ରୁ ୧୯ ବର୍ଷ ମଧ୍ୟରେ ଦ୍ୱିତୀୟ ଲହରରେ ୫.୮ ପ୍ରତିଶତ ସଂକ୍ରମିତ ହେଉଥିବା ବେଳେ ପ୍ରଥମ ଲହରରେ ଏହା ଥିଲା ୪.୨ ପ୍ରତିଶତ । ସେହିପରି ୨୦ରୁ ୪୦ବର୍ଷ ମଧ୍ୟରେ ଦ୍ୱିତୀୟ ଲହରରେ ୨୫ ପ୍ରତିଶତ ସଂକ୍ରମିତ ହୋଇଥିବା ବେଳେ ପ୍ରଥମ ଲହରରେ ଏହି ସଂଖ୍ୟା ଥିଲା ୨୩ ପ୍ରତିଶତ । ୭୦ ପ୍ରତିଶତ ସଂକ୍ରମିତ ୪୦ବର୍ଷରୁ ଅଧିକ ଲୋକଙ୍କୁ ହେଉଛି । ତେଣୁ ଗୋଟିଏ କଥା କୁହାଯାଇପାରେ ଶିଶୁ ଏବଂ ଯୁବପୀଢିଙ୍କ କ୍ଷେତ୍ରରେ ଦ୍ୱିତୀୟ ଲହରର ଅଧିକ ପ୍ରଭାବ ରହିଥିବା ନେଇ ଯେଉଁ ଚର୍ଚ୍ଚା ହେଉଥିଲା ତାକୁ ଗ୍ରହଣ କରିନାହାନ୍ତି ଭାର୍ଗବ । ଭାରତରେ କାହିଁକି ବେକାବୁ ହେଲା କରୋନା? ସଂକ୍ରମଣ ବଢିବା ପଛରେ କଣ ରହିଛି କାରଣ ? ଏହି ପ୍ରଶ୍ନର ଉତ୍ତର ରଖି ଭାର୍ଗବ କହିଛନ୍ତି\n-କୋଭିଡ ନିୟମର ଉଲ୍ଲଙ୍ଘନ\n-ଭୂତାଣୁର ନୂଆ ନୂଆ ରୁପ ପରିବର୍ତ୍ତର୍ନ\n-ଭୂତାଣୁର ଡବଲ ମ୍ୟୁଟେସନ\nଆଦି କାରଣ ଯୋଗୁଁ ଭାରତରେ ତୀବ୍ର ଗତିରେ ସଂକ୍ରମଣ ବଢିଛି । ସେହିପରି ୟୁକେ, ବ୍ରାଜିଲ ଏବଂ ସାଉଥ ଆଫ୍ରିକା ଷ୍ଟ୍ରେନ ଭାରତରେ ସଂକ୍ରମଣକୁ ବଢାଇଛି । ୧୦ ଟି ଦେଶରେ ଭୂତାଣୁର ଡବଲ ମ୍ୟୁଟେସନ ହୋଇଥିବା ବେଳେ ଭାରତରେ ମଧ୍ୟ ଏହାର ପ୍ରଭାବ ଦେଖିବାକୁ ମିଳିଛି ।\nକୋଭିଡ ଲଢେଇ ହେବ ଜୋରଦାର । ମେ ପହିଲାରୁ ୧୮ବର୍ଷରୁ ଅଧିକ ବୟସ ବ୍ୟକ୍ତିଙ୍କୁ ଟିକା ପାଇଁ ମିଳିଲା ଅନୁମତି ।
